Къэбэрдей-Балъкъэр Республикэм и Iэтащхьэ КIуэкIуэ К. В. ЦIыхубэ зэкъуэтыныгъэм и махуэм теухуа и хъуэхъу
Къэбэрдей-Балъкъэрым щыпсэухэу пщIэ зыхуэсщIхэ!
Сынывохъуэхъу ЦIыхубэ зэкъуэтыныгъэм и махуэмкIэ.
Мы махуэшхуэр лъэпкъ зэкъуэтыныгъэр, лIэщIыгъуэхэр зи ныбжь хэкупсэ гурыщIэхэмрэ цIыхугъэмрэ, Хэкур фIыуэ лъагъуныр зи лъабжьэ, сыт хуэдэ еми текIуэ псэкупсэ къарум и джэлэсщ. ЦIыхубэ зэкъуэтыныгъэр, ди зэхуэдэ фIыгъуэхэм далъэIэсын папщIэ дызэкъуэувэну дызэрыхьэзырыр, мамырыгъэм и лъапIэныгъэхэм, зэгурыIуэныгъэмрэ зызэхэщIыкIыныгъэмрэ, ди нэхъыжьхэм къадекIуэкIа хабзэу къытхуагъэнахэм яхуэпэжыныр нобэми къонэж къэралым ехъулIэныгъэкIэ зиужьыным и лъабжьэ быдэу. Дэ зэрытхузэфIэкIкIэ тхъумэну ди къалэнщ а фIыгъуэ мылъытэр, ди тхыдэ щэджащэм дыхуэпэжын хуейщ, зи къару емыблэжу Хэкум къулыкъу хуэзыщIахэр зыщыдмыгъэгъупщэу, Урысейм и лъэщагъымрэ щIыхьымрэ дгъэбыдэным хэлъхьэныгъэхэр хуэтщIыпхъэщ.
Дызэкъуэту ди хабзэхэмрэ псэкупсэ къулеигъэхэмрэ тхъумэкIэрэ, дэ къалэн нэхъ гугъу дыдэхэм дазэрыпэлъэщынум, зэманым и сыт хуэдэ лъэпощхьэпоми дызэребэкъуэфынум шэч къытесхьэркъым, дыщалъхуа Къэбэрдей-Балъкъэрымрэ Хэкумрэ ефIэкIуэн папщIэ.
Фыузыншэну, мамыру, зэIузэпэщу фыпсэуну сынывохъуэхъу.
